ვერნონ შოუ

ვერნონ ლორდენ შოუ (დ. 13 მაისი, 1930 – გ. 2 დეკემბერი 2013) — დომინიკის მეხუთე პრეზიდენტი, შოუ თანამდებობას იკავებდა 1998 წლიდან 2003 წლამდე.

ვერნონმა განათლება მიიღო დომინიკის გრამატიკულ სკოლაში, ხოლო შემდეგ დაამთავრა ტრინიტის უნივერსიტეტი ოქსფორდში. კარიერული თვალსაზრისით ვერნონ შოუ იყო საჯარო მოხელე. 1977 წელს დაინიშნა კაბინეტის მდივნად და ამ თანამდებობაზე მუშაობდა 1990 წლამდე, როდესაც პენსიაზე გავიდა. 1991 წელს ყოფილი პრეზიდენტი გახდა დასავლეთ ინდოეთის უნივერსიტეტის რეზიდენტი ტუტორი.

1998 წლის 2 ოქტომბერს დომინიკის პარლამენტმა (ასამბლეის პალატამ) ვერნონ ლორდენ შოუ აირჩია პრეზიდენტად ხუთწლიანი ვადით, როგორც გაერთიანებული მუშათა პარტიის კანდიდატი.  ფარული კენჭისყრის შედეგად ხმები განაწილდა 18–13-ზე პარტიული ნიშნით. ვერნონ ლორდენმა პრეზიდენტის თანამდებობა ოფიციალურად 1998 წლის 6 ოქტომბერს დაიკავა, მას შემდეგ რაც წინა პრეზიდენტის, კრისპინ სორჰაინდოს, ერთჯერადი ხუთწლიანი ვადა ამოიწურა.

შოუმ თანამდებობა დატოვა 2003 წლის 1 ოქტომბერს. შოუს შემცვლელი გახდა ნიკოლას ლივერპული. ვერნონ ლორდენ შოუ გარდაიცვალა 2013 წლის 2 დეკემბერს, 83 წლის ასაკში.

სქოლიო

კატეგორია:დომინიკის პრეზიდენტები
კატეგორია:დაბადებული  1930
კატეგორია:დაბადებული 13 მაისი
კატეგორია:გარდაცვლილი 2 დეკემბერი
კატეგორია:გარდაცვლილი 2013
კატეგორია:გარდაცვლილები
კატეგორია:პოლიტიკოსები ეროვნების მიხედვით
კატეგორია:ჩრდილოეთ ამერიკის პრეზიდენტები